केंद्रीय मंत्री जेपी नड्डा बोले, 'अच्छे दिन' आ गए हैं, अब इसे संभालना देश की जिम्मेदारी  
केंद्रीय मंत्री और यूपी में भाजपा के चुनाव प्रभारी हैं जेपी नड्डा 
कहा- मोदी सरकार के शासन के दौरान देश बदल गया 
अच्छे दिन आ गए हैं और इसे संभालना देश की जिम्मेदारी
लोकसभा चुनाव का रण जारी है. इस बीच नेताओं के तमाम बयान भी सामने आ रहे हैं. ताजा बयान केंद्रीय मंत्री जेपी नड्डा का है. केंद्रीय मंत्री एवं उत्तर प्रदेश के लिए भाजपा के चुनाव प्रभारी जेपी नड्डा (Jagat Prakash Nadda) ने रविवार को कहा कि पिछले पांच साल में मोदी सरकार के शासन के दौरान देश बदल गया है और अच्छे दिन आ गए हैं. नड्डा ने डुमरियागंज से भाजपा प्रत्याशी जगदंबिका पाल के समर्थन में आयोजित एक रैली में कहा कि पिछले पांच सालों में देश बदल गया है और अच्छे दिन आ गए हैं. उन्होंने कहा कि ये अच्छे दिन ही हैं कि मसूद अजहर अंतरराष्ट्रीय आतंकवादी घोषित हो गया है.